સરપંચ વનરાજભાઈ વાળાએ ઉગ્ર રોષ વ્‍યકત કરીને જણાવ્‍યું હતું કે બાબરા તાલુકામાં ચોમાસુ નબળુ રહેતા રાજય સરકાર દ્વારા કોઈ સહાયની જાહેરાત કરવામાં આવી નથી. તેમજ પાક વીમાની પણ ચૂકવણી કરવામાં આવી નથી. ત્‍યારે આગામી દસ દિવસમાં રાજય સરકાર દ્વારા ખેડૂતોની માંગણી સ્‍વીકાર કરવામાં નહીં આવે તો આગામીદિવસોમાં તાલુકાના તમામ સરપંચ રાજય સરકાર સામે જલદ આંદોલન કરી સામૂહિક રાજીનામા ધરશે તેવી ચીમકી પણ ઉચ્‍ચારવામાં આવેલ છે.